**Opis predmetu zákazky:**

**Vypracovanie statického posudku:**

Dňa 9. 10. 2023 zasiahlo Východné Slovensko zemetrasenie. Medzi zasiahnutými budovami bol aj objekt Obvodného oddelenia Policajného zboru Prešov - Sever, Mirka Nešpora 44, 080 01 Prešov.

Na základe uvedeného požadujeme odborné statické posúdenie budovy statikom s potrebnými závermi vo forme dokumentácie statického posudku.

**V cenovej ponuke prosím zahrnúť a uviesť nasledovné:**

1. **Paušálna odmena za vypracovanie statického posudku:**

Diagnostika objektu:

* identifikácia porúch
* osadenie meracích bodov
* kontrola deformácie
* zdokumentovanie výsledkov
* záverečná správa

V záverečnej správe zadefinovať návrh riešenia:

* statickým posudkom - posúdiť trhliny a vyhodnotiť, či vady po zemetrasení a 30 ročnom užívaní objektu bránia bezpečnému užívaniu
* navrhnúť spôsob opravy zistených vád
1. **Paušálna odmena** za vypracovaný materiál
* 4x v tlačenej forme
* 1x v elektronickej forme na USB kľúči
1. **Dopravné náklady**
* paušálna cena za cestu z miesta výkonu činnosti na miesto, kde sa vykonáva statické posúdenie - Obvodné oddelenie Policajného zboru Prešov - Sever, Mirka Nešpora 44, 080 01 Prešov.

**Spracovala:**

Mgr. Miroslava Gazdiková

radca oddelenia MTZ Centra podpory Prešov